Maite « Esaera jatorrak\nUpdates from Maite Toggle Comment Threads | Keyboard Shortcuts\nMaite 19:22 on 2014/03/11\tPermalink | Reply\nOrratza, bat bakarra duenari galtzen zaio.\neus. Orratza, bat bakarra duenari galtzen zaio. / Abere flakoak (argalak, meheak), odian (janaska) ere xilo. / Ahulari, beti ahulgarria sortu. / Ahula beti errudun. / Ahulek auleria berekin. / Azienda ahulak, zorri asko. / Bajubari (azpikoari) beti bajagarria sortu. / Batzuei gaztanberan ere ezurra. / Oilo geisoari danak pikeka (mokoka) [Ollo]. / Guk oilo duguneko, ortzirale. / Zakur a(h)ulari kukuso guziak. / Zaldi txarra, dena uli / Or flakia, oro küküso.\ngazt. A perro flaco, todas son pulgas.\nfr. Aux chevaux maigres vont les mouches.\nen. If anything can go wrong, it will. / Deaf men go away with the blame. / A lean dog gets nothing but fleas. / The lean dog is all fleas.\nport. A cão fraco acodem as moscas,\nalem. Je magerer der Hund, je fetter (größer) die Flöhe.\nital. Le mosche corron dietro ai cani magri.\nkat. Del gos flac no s’apeguen més que puces.\ngal. A cadelo fraco, todo son pulgas.\nlat. Et minimae vires frangere quassa valent.\nRefranero multilingüe eta Atsotitzak, Gotzon Garate\nZoritxarra ahularekin grinatzen da. || Se aplica este refrán cuando la desgracia se ceba en los desvalidos, los pobres, los débiles, los que están abatidos. Refranero multilingüe\nGure kasuan, dantza tradizionalaren kasuan, testuinguru naturala kalea izan dugu. Bada noski, antzeztokirako ikuskizunak sortu dituenik, baina uste dut testuingurua kontuan hartzea ezinbestekoa dela. Bestalde, dantza tradizionalean profesionaltasuna eskatzea utopia da. Erabat desegituratua dagoen esparrua da gurea (gutxieneko kalitatea ez ematerainokoa batzuetan?), baina erakundeen aldetik bultzada jaso ordez, kontrakoa, trabak traben atzetik. Orratza, bat bakarra duenari galtzen zaio! (Orratza, bat bakarra duenari galtzen zaio, Iruñeko ferietan…)\nOrratza, bat bakarra duenari galtzen zaio (PixabayCC, nemo)\nMaite 20:21 on 2014/01/24\tPermalink | Reply\nHor konpon, Mariantton!\neus. hor konpon (Mariantton)/ Kaixo, motel!\ngazt. si te he visto no me acuerdo / allá te (se,…) las arregles (compongas) / allá tú (él,…)\nfr. arrangez-vous, arranges-toi…\nen. that is your/his/her problem, sort out your own problem\nGaztelaniazko Esamoldeak Euskaraz eta Elhuyar hiztegia\nNorbaitekin harreman handia izan eta bat-batean alde batera uzten duzunean erabiltzen da, pikutara bidaltzen duzunean.|| Frase que, a manera de despedida lapidaria, utiliza quien quiere cortar una relación, debido a que no tiene deseos de mantenerla por ningún motivo. La despedida -en estos casos- es terminante y no admite reconsideraciones; de ahí, lo de “… no me acuerdo”. (Dichos populares)\n—Besteak? hor konpon!: —¿Los demás? ¡allá ellos!\n—Iritziz aldatu duzula? ba orain, hor konpon!: —¿Que has cambiado de opinión? ¡pues allá te las arregles!\nHor konpon, Mariantton! (Pixabay, CC)\nMaite 11:15 on 2014/01/16\tPermalink | Reply\nEtxeko sua etxeko hautsez estali behar da\neus. Etxeko sua etxeko hautsez estali behar da | Itxeko sua itxeko autsakin emandatu (Gotzon Garate, 4657)\ngazt. Pájaro mal natío, el que se ensucia en el nido. | Pájaro mal nacido es el que ensucia su nido.\nAtsotitzak, Gotzon Garate\nEtxeko arazoak etxean konpondu behar direla esan nahi da; etxe barruko eztabaida eta haserreen berri kanpoan zabaldu gabe. Konparazio baten bidez adierazten digu hori esaera zahar honek. (barnetegiak.net)|| Se dice contra el que habla mal de los suyos, de su familia, especialmente de sus padres y hermanos. No es de agrado la persona que no respeta a la familia en la que se crió y anda aventando las miserias que todos tenemos, sin duda, pero que a nadie nos gusta oír ni saber que las van contando. (hombrerefranero.blogspot.com)\n– Esaera zaharra da: “etxeko sua etxeko hautsez estali behar da”. Suari hautsa botatzen saiatu zara liburu honekin?\n– Ez, hain justu horren kontrako jardunean aritu naiz. Etxeko suaren istorio hori, etxeko lotsak etxean mantentzearen kontua, tradizio guztietan dago. Gaztelaniaz daraman titulua ere horixe bera da. Etxean eta norberak bere memorian gordetzea ondo dago baldin eta beste inori kalterik egin ez baldin bazaio, zeren eta besteak ere bere memoria dauka. Une horretan ezinezkoa bihurtzen da eta nik uste dut liburuan, neurri batean, horretaz hitz egiten dela.\nAnjel Lertxundi: “Aurrera jarraitu nahi badugu, ezin dugu egin ezer gertatu ez balitz bezala”, Maitane Legarreta (gaztezulo.com, 2011-07-27 )\nEtxeko sua etxeko hautsez estali behar da (FlickrCC, anoldent)\nAtsotitz hau eta beste batzuk landu nahi badituzu, egin klik irudiaren gainean:\nMaite 20:36 on 2013/12/29\tPermalink | Reply\neus. bihotza erori, bihozgabetu, lur jota gelditu\ngazt. caerse el alma a los pies\nport. desabar o vir abaixo o mundo de alguém\nen. have your heart sink\nLur jota gelditu, desanimatu.|| Sufrir una decepción por no corresponderse la realidad con lo que se esperaba.\nBihotz eroria hitz on batek altxatzen. MIRANDE, J. / PEILLEN, T.\nIgela, euskaldun heterodoxoen errebista, 1962-1963\nbihotz erori (FlickrCC, Settme3)\nMaite 11:10 on 2013/12/22\tPermalink | Reply\nLana da bertute guztien ama\neus. Lana da bertute guztien ama\ngazt. No hay mejor lotería que el trabajo y la economía\nfr. Grand bien ne vient pas en peu d’heures\nport. A economia é a base da prosperidade\nital. L’economia è parente della fortuna (parc.)\nkat. No hi ha loteria com l’economia\ngal. O traballo e a economía é a mellor lotería.\nAberastasunaren gakoa lana egitean eta aurreztean dago, ez zorian.|| La esperanza de enriquecerse ha de cifrarse fundamentalmente tanto en el trabajo como en el ahorro y no en los juegos de azar.\nZer erakusten du hiztegiak, ez badira mendez mende finkatzen joan diren biziraupenerako ikasgaiak?\nAma: lana da bertute guztien ama.\nApaltasun: porrotak apaltasunez onartu behar dira.\nPorrota: igande honetako porrota ez genuen merezi.\nZer erakusten du hiztegiak, zer dakarte egunkariek egunero, ez bada bizimolde bat, amore eman eta zahartzeko eredu bat, ez bada oraindik ere nork bere buruari eman beharreko formaren adibidea. [Hortzaka, Xabier Gantzarain (Jira, Berria.info, 2012-04-05)]\nLana da bertute guztien ama (FlickrCC, cedec_ite)\nMaite 15:00 on 2013/12/14\tPermalink | Reply\neus. petrinak estutu/ diruzorroa estutu\ngazt. apretarse el cinturón\ning. to tighten one’s belt\nfr. se serrer la ceinture\nport. apertar o cinto\nGaztelaniazko esamoldeak euskaraz [pdf] eta Word Reference hiztegia\nAzalpena: larrialdi bat igaro\nAdibidea: Alperrik otsaillak petriñak estutu / Arantzazuko amak danok gorde gaitu.\nANDUAGA, G. (Bertsolaria, 1877-1965) Bertso bilduma.\nKrisi garaian gaude, petrinak estutu beharko ditugu!\npetrinak estutu (FlickrCC, bark)\nMaite 08:40 on 2013/12/01\tPermalink | Reply\nzumarrari garia eskatu\neus. zumarrari garia eskatu / harriak harrikumerik ez izan / arrantzura larrera joan / haltzagana fruitu bila joan\ngazt. pedir peras al olmo\ning. get blood from a stone / get blood from a turnip\nfr. demander la lune\nport. dar murro em ponta de faca\nGaztelaniazko Esamoldeak Euskaraz eta Word Reference hiztegia\nEzinezkoa (edo gehiegi) eskatu.\nPedir algo imposible, algo que no es natural o querer exigir demasiado.\nEdortak ez du maila nahikorik proiektu hori gidatzeko; alferrik da zumarrari garia eskatzea.\nzumarrari garia eskatu (Wikimedia Commons)\nMaite 22:14 on 2013/11/14\tPermalink | Reply\nsuharri guztiak baino bihotz gogorragoa eduki\neus. suharri guztiak baino bihotz gogorragoa eduki\ngazt. tener el corazón de piedra\ning. to have a hart of stone\nfr. avoir un coeur de pierre\nport. ter um coração de pedra\nAzalpena: Ezerk hunkitzen ez duena, bihozgabea izan. / Ser insensible.\nMaite zuela esaten ari zitzaion, baina Leirek erantzun ere ez zion egin. Beste behin ere erakutsi zuen gazteak suharri guztiak baino bihotz gogorragoa zuela.\nsuharri guztiak baino bihotz gogorragoa eduki (Wikimedia Commons)\nMaite 20:26 on 2013/11/07\tPermalink | Reply\nauzoko ateak ixtera joan\neus. auzoko ateak ixtera joan\ngazt. meterse en camisa de once varas\ning. get into trouble, get into a mess\nfr. se mêler des affaires d’autrui\nport. meter-se em camisa de onze varas\nAzalpena: Besteren aferetan sartu / Meterse en los asuntos de los demás.\nIzkin honetan zer egin zuten garbi nik nahi adierazi\nauzoko ate bat ixtera joanda, etxeko denak ireki.\nERAUSKIN, P. (Bertsolaria, 1874-1945). A. Zavala Patxi Erauskin bertsolaria III.\nauzoko ateak ixtera joan (FlickrCC, andrewmalone)


Opariak eta sarrerak BERRIAlagunentzat\nOPARIAK SARRERAK GONBIDAPENAK BONUAK\nParte hartzea: igandetik asteartera, webgunean. Saridunak ostegunetan argitaratzen dira. Sariez gozatzeko, BERRIAlagun txartela aurkeztu behar da.\nEgun osoko forfaita Peyragudes\nBi forfait lagun batentzat\n3000 metroko tontorrez inguratuta, Pirinioen bihotzean, Pirinio Garaien departamenduaren eta Garona Garaikoaren artean dago Peyragudesko eski eremua, eta bi isurialde ditu: Agudes eta Peyresourde.\nEstazioan eskiatzeko 49 pista daude, bi isurialdetan banatuak, eta hamazazpi igogailu ultrabizkor, estazioaren goialdera daramatenak ezin azkarrago. Instalazioak modernoak dira. Eskiatzaileak bezala snowboarderrak ere elkartzen dira Peyragudesen, eskiatzeko 60 kilometroko pistetan kilometroz kilometro jaistearen plazera dastatzeko.\nParte hartzeko epea amaitu da IRABAZLEAK IKUSI\nRojas Umaran, Jon Ander (Santurtzi)\nSaridunak posta elektroniko bidez jasoko ditu erabiltzeko kodeak.\nEgun osoko forfaita Piaun\nOinezkoentzako estazioa da Piau Pirinioetan, eta elur naturaleko geruza bat dauka dagoen lekuan dagoelako, hau da, haize-babesean eta elurra urtzen ez den toki batean. Parke natural bat dauka inguruan: zer hoberik ingurune aparta batean eskiatzeko!\nPirinioetako estaziorik garaiena da, eta 2.600 metroan du gailurra. Piaun ibilbide askotarikoak eta ugariak daude, trebakuntza maila guztietakoei gustatzeko modukoak. Hasiberrientzako eremu eroso-eroso bat dago tartean, nork bere martxan ikas dezan.\nEskiatzaile zailduagoek, berriz, hauexek dituzte aukeran: 11 pista gorri, zazpi beltz, snowpark bat eta hiru freeride gune, denak ere teleaulkien bidez iristeko modukoak. Guztira, 104 hektarea baino gehiago dira.\nAstigarraga Garate, Maialen (Elgoibar)\nEgun oso forfaita Gran Tourmaleten\nFrantziako Pirinioetako eski eremurik handiena, Tourmalet Handia, bi herri bateratuta sortua da: Bareges eta La Mongie. Hain zuzen, eski pisten magalean dago La Mongie, eta, haren modernotasuna eta Baregesen autentikotasuna uztarturik, estazio bakarra osatzen dute bien artean.\nHasiberriek aukera dute eremuaren bi muturrak lotzen dituzten pista berdeetan eta urdinetan barna ibiltzeko, 11 kilometroan zehar. Zirrara bizi-biziak maite dituztenek, berriz, bost pista beltz eta hamasei gorri dituzte eskura, eta Le Park des Etoiles freestyle eremuan ere ibil daitezke.\nHernandez Iñigo, Ana (Basauri)\nEgun osoko forfaita Luz-Ardidenen\nFamilientzako estazio peto-petoa da Luz Ardiden, baina ez besteak baino gutxiago dinamikoa! Hiru isurialde ditu, 1.680 metrotik 2.500 metroraino: Aulian, Bederet eta Cloze. Pistek 60 kilometro hartzen dituzte, eta garaigune nagusia 2.500 metroan dago.\nAuliango sektorean daude pisten %60, maila guztietakoak, eta hantxe daude snowparka eta hasiberrian eremua ere. Bedereteko sektorean, berriz, pista gorriak eta urdinak daude, eta adituentzat, pistez kanpo ere bada eremu bat panoramika itzela duena: Bernazaou. 1.250 metroko desnibela du, eta basagune batetik iristen da hara, Pirinioetako mendikatearen ikuspegi ezin ederragoa inguruan.\nUrtaran Agirre, Miren (Gasteiz)\nEgun osoko forfaita Cauteretsen\nCauteretsek 36 kilometrotako pistak ditu, bi eski eremutan banatuta. 700 hektarea dituCautarets-ek telekabinako sarrera-estaziotik hasi eta La Brecheko teleaulkiaren puntaraino (2.415 metrotan).\nLyseko Zirkuan, elur naturaleko geruza bereziki lodia egoten da, horretarako baldintza onak baitaude. Lyseko Zirkuaren magalean, hasiberriak beraientzat prestatutako eremu zabal batean trebatu ahalko dira. Aldapa pikoen zaleek, berriz, pista gorriak eta bi pista beltz dituzte eskura Cirque du Lys-en, baita freestylean aritzen direnentzako beren neurrira prestatutako zenbait modulu.\nPont d’Espagneko eremua, aldiz, iraupen eskia egiteko eta erraketa gainean ibiltzeko prestatuta dago, ingurune basati eta babestu batean.\nSors Muniategi, Gexan (Donostia)\nEgun osoko forfaita Gouretten\n1.200 metro baino gehiagoko desnibela dago Gouretten, eta eremu askotarikoen sorta bikaina eskaintzen du, aldapa leunekoak batzuk eta pikoagoak beste batzuk. Ossauko haraneko gailurrik garaienek inguratzen dute estazioa.\nGouretten, nabarmentzekoak dira punta-puntako igogailuak, pista berrituak eta freestyle eremuak. Pistek 42 kilometro baino gehiago dituzte guztira (bost berdeak dira, hamahiru urdinak, hamasei gorriak eta lau beltzak), eta eskiatzaile guztiak batera ibiltzen dira bertan. Hasiberriak lasai-lasai trebatu daitezke 14 hektarea baino gehiagoko pista urdin batean. Eskiatzaile zailduek, berriz, bi esparru dauzkate eskura, pista teknikoz eta askotarikoz osatuak, eskiatzeko eremuaren %65 hartzen dutenak. Mendiko eskiaren zaleentzako, badago sarbide libreko ibilbide prestatu bat, 800 metro baina gehiagoko desnibela duena.\nLarrañaga Sudupe, Leire (Azkoitia)\nEgun osoko forfaita La Pierre ST Martinen\nLa Pierre Saint Martingo eski estazioa Biarnoren bihotzean dago, ingurune natural babestu batean, Biarnoko harana eta Espainiako Pirinioak begi bistan direla. Eski estazio familiar bat da, 75 hektareatan 24 pista dituena, 1.527 metrotik 2.153 metrorainoko garaieran.\nEski eremu honetan, naturagune babestu batean eskiatuko duzu, arroken arrakalen artean eta pinu basoen artean. Eskiatzailerik trebatuenentzat, Arlasko sektorean bereziki, pista urdin bat eta bi pista gorri daude, hango ikuspegi liluragarriez gozatzeko aukera ematen dutenak. Horizon sektorean, adliz, pista beltz bat dago eskiatzailerik zailduenentzat gozagarria dena.\nAuzmendi, Galder (Araia)\nNO SOUCI txartela\nDeskontu txartel bana bi lagunentzat\nNO'SOUCI txartelarekin, gehiago, azkarrago eta merkeago eskiatuko duzu, eta aseguruarekin gainera!\nEz galdu denborarik ilaran. Iristen zarenean, leihatilatik pasa gabe segi zuzenean pistetara, eta gozatu!\nAlkorta Salegi, Janire (Azpeitia)\nZabal Zabalik SL (Donostia)\nHau ere interesgarria izan daiteke…


Bagara batZuk, bai - Paul Bilbao - euskalerria.eus\nAgenda Iritzia Nafarroa Wow Irratia Nahieran Paul Bilbao\nBagara batZuk, bai\nEntzuleak ez dira, harrituko, ez, gaurko kolaborazioa egunotan euskararen aldeko mugimenduak antolatzen duen ekitaldi nagusienari, hunkigarrienari, handienari buruzkoa egiten badut.\nEta hirugarren baten hitzak hartzen baditut ere, inor gutxi harrituko da, denok egin ditugulako geure hitzok: Egun hauetan hunkigarria da pentsatzea edozein ordutan, nonbait, zoro zoragarri batzuk euskararen alde korrika dabiltzala.\nEta, aitortzen dut esaldia idatzi ahala oilo-ipurdia jarri zaidala besoetan. Izan ere, KORRIKAk eta KORRIKAren inguruko guztiek hori eragiten didate: Zirrara.\nMaite dut KORRIKA eta maite ditut milaka zoro zoragarri horiek. Gaur bertan ere KORRIKA birritan ukitzeko aukera izan(go) dut. Duela ordu bete eskas Martin Ugalde Kultur Parketik igaro denean. Arratsaldean, berriz, Santiago zubian elkarrekin zeharkatuko dugu Bidasoa KONTSEILUko zuzendaritza osatzen dugun eragileok eta Euskal Herriko instituzioetako ordezkariek, eta eskutik eskura emango diogu lekukoa elkarri. Horretarako ere balio du KORRIKAk.\nDuela lau urte euskalakariak ginelako egin genuen korrika. Duela bi urte euskahaldun bilakatu nahi genuelako. Oraingoan, aldiz, BatZuk izan nahi dugulako. Izan ere, Euskal Herri euskalduna helburu dugunok askotariko mundua dugu amets. Euskaraz bizi nahi dugunok justizia besterik ez dugu aldarrikatzen, eta justizia egoteko euskaraz bizi nahi dugunoi eskubide hori bermatu behar zaio.\nGoazen, beraz, mundu unibertsalagoa sortzera. Bat egitera. Zuk egitera. BatZuk egitera Goazen KORRIKAra!!!


Lexo® sartu dugu ibilera errehabilitatzeko gure robotika programetan | Red Menni\nLexo® sartu dugu ibilera errehabilitatzeko gure robotika programetan\nLexo® sistema robotikoa eskuratuta, Arrasateko Aita Menni Ospitaleko Kalte Zerebraleko Ospitaleratze Unitateak apustu teknologikoa indartu du, lesio zerebrala izan duten pertsonei berriro ibiltzen laguntzeko.\nAita Menni Ahizpa Ospitalarioek, teknologia kalte zerebraleko errehabilitazio programen osagarri gisa sartzeko apustuan, Lexo® gailu robotikoa gehitu dute Arrasateko Ospitaleko Unitatean. Lexo®, iktus edo nerbio sistema zentralean eta periferikoan beste kalte neurologiko batzuen ondorioz ibiltzeko gaitasun mugatua duten edozein adinetako pazienteak errehabilitatzeko sortu da, baita arazo ortopedikoak dituztenak ere.\nIbilera errehabilitatzeko Tyromotion robot berriaren elementuak dira elektrikoki eragindako mugimendu mekanismo bat, gorputzaren pisuari eusteko sistema estatiko zein dinamiko bat, gida pelbikoko sistema bat eta terapiaren parametroak doitzeko kontrol unitate bat. Bere ezaugarrietatik nabarmentzen da gorputzaren pisua arintzeko gai dela, pelbisaren euskarri aktiboari eta jasogailuen bidez transferitzeko erraztasunari esker. Halaber, ibileraren aurrebaldintza garrantzitsuak lantzen laguntzen du, hala nola oreka, lokomozioa, osotasun muskulueskeletikoa eta kontrol neurokognitiboa.\nErrehabilitazioa azkarrago, gehiago eta hobeto\nLexo® sistema efektore finalak entrenamendu aktiboa ahalbidetzen du eta pazientearen autojarduera sustatzen du. Bere teknologiak mugikortasunerako lehen urratsak egiten laguntzen die errehabilitazioan dabiltzan pertsonei. Azken belaunaldiko beste gailu robotiko batzuk bezala, gailuak pazienteentzat dituen onurei dagokienez, motibatzeko eta errepikapen gehiago lortzeko gaitasuna nabarmendu behar da, baita pertsona bakoitzaren anatomiara egokitzen dela ere. Horrez gain, saioak ematen dituzten profesionalentzat oso lagungarria da terapietan, eta helburuen bilakaera eta ebaluazioa ere neurtu dezakete.\nTerapia mekatroniko hau garatzen duen Austriako konpainiak azpimarratzen du beheko gorputz adarren “mugimendu errepikakorrek estimulu intrintsekoak eta estrintsekoak sortzen dituztela, garuna berrantolatzen laguntzen dutenak. Praktika eta entrenamendu aktibo eta errepikatuek plastikotasun neuronala sustatzen dute, eta, beraz, sinapsien, nerbio zelulen edo burmuineko eremu osoen aldaketak (doikuntzak), galdutako mugimenduak berreskuratzeko”. Lexo® erabiltzea lagungarria izan daiteke errehabilitazioan dagoen pertsonarentzat eguneroko errutina terapeutikotik ihes egiteko, modu eraginkorrean entrenatzeko, anbizioak garatzeko, helburuak lortzeko eta terapiaz gozatzeko. Tente edo zutik egoteak asko esan nahi du denbora luzez posizio horretan egon ez diren pazienteentzat. Oinez ibiltzearen sentsazioa esperientzia ikaragarria da erabiltzailearentzat, eta giro seguruan ibiltzeak tratamenduarekiko atxikimendua eta eraginkortasuna handitzea eragiten du.\nTyromotionen aplikazio klinikoan espezialista den Nicoline Kluppenegger-ek dispositiboaren erabilerari buruzko prestakuntza eman zien errehabilitazio taldeko profesional talde bati. Horien artean zeuden Jose Ignacio Quemada doktorea, Kalte Zerebraleko Zerbitzuko zuzendaria; Juan Ignacio Marin eta Imanol Arevalo doktoreak, biak ere emdiku errehabilitatzaileak; Ismene Goiri, Aitor Billar eta Irati Azpeitia fisioterapeuta, eta Jorge Agirre begiralea.\nGoiko bideoan ikus daitekeen bezala, eta oraindik goiz bada ere tresna berri honen laguntzarekin pazienteen errehabilitazioan lortu diren emaitzei buruzko iritzia emateko, Juan Ignacio Marin doktoreak errehabilitazio prozesuan aurrerapenak lehenago eta denbora laburragoan lortzea espero du. Nicoline Kluppenegger prestatzaileak, bere aldetik, azpimarratu du Lexo® tresnak arindu egiten dizkiola terapeutari segurtasunaren inguruko kezkak, eta, ondorioz, beste alderdi garrantzitsu batzuetan zentratu eta errehabilitazioan gehiago parte hartu dezakeela.


Espainiako Arte Eszenikoen saria irabazi du Jokin Oregiren Marie de Jongh konpainiak - Soraluze - Plaentxia.eus\nEspainiako Arte Eszenikoen saria irabazi du Jokin Oregiren Marie de Jongh konpainiak\nEgoitz Unamuno 2018-10-16 09:44\nMarie de Jongh konpainiakoak saria jaso berritan. /Eldiario.es (CC lizentzia)\nHaur eta gazteentzako atalean saritu dute taldea. Konpainiaren «gizartearekiko konpromiso etengabea» nabarmendu dute.\nMarie de Jongh konpainia Jokin Oregik (Soraluze, Gipuzkoa, 1970) eta Ana Meabek (Lekeitio, Bizkaia, 1970) sortu zuten, duela hamar urte, Haur antzerkia helduentzat, eta antzerki heldua haurrentzat leloarekin. Ordutik, Alabatxo; Robot maitea; Kibubu; Zer duzu, negarrez, Marie?; Amour; eta Izar obrak aurkeztu dituzte. Haurren aurkako indarkeria, pertsona adinduen bazterketa, maitasun homosexuala, animaliekiko tratu txarrak, askatasuna eta beste hainbat gai jorratu dituzte lanotan. Oregiren zuzendaritzapean beti, bera baita konpainiako ikuskizun guztien sortzailea eta zuzendaria.\nAlbiste hau Berria.eus-ek argitaratu du Amagoia Gurrutxaga Uranga kazetariak eta Creative Commons lizentziari esker ekarri dugu Plaentxia.eus-era.


Pribatutasun politika | Itxaropena Ikastola\nDatu pertsonalen tratamenduari dagokionez pertsona fisikoen babesari eta datu horien zirkulazio askeari buruzko 2016/679 (EB) Erregelamenduaren 13. artikuluan eta Datu Pertsonalak Babesteari eta eskubide digitalak bermatzeari buruzko 3/2018 Lege Organikoaren 11. artikuluan xedatutakoarekin bat etorriz, Itxaropena ikastolak honako informazio hau ematen du datu pertsonalen tratamenduari buruz: Kontsultak egiten edo eskatzen dituzten pertsonak\n– Arduradunaren identitatea: itxaropena ikastola\n– IFK: F48195671\n– Helbidea: Seber Otxoa 2, Trapagaran 48510\n– Telefonoa: 944862129\n– Posta elektronikoa: Idazkaritza@itxaropenaikastoa.eus\nZure datu pertsonalak tratatzen ditugu, kasuaren arabera, formularioetan, postan eta beste dokumentu batzuetan lehen informazio-geruza gisa agertzen den testuari dagokionez, helburu hauetarako: Jasotako kontsulten eta informazio-eskaeren kudeaketa eta arreta. Gure kontratu- edo kontratu-aurreko harremanaren kontabilitate-, zerga- eta administrazio-kudeaketa egiteko.\nEmandako datu pertsonalak gordetzeko behar den denbora gordeko da, datu horiek zertarako bildu ziren eta helburu horretatik eta datuen tratamendutik erator litezkeen erantzukizunak zehazteko.\nZure datu pertsonalak tratatzeko lege-oinarria kontsulta egiten duen edo informazioa eskatzen duen interesdunaren adostasuna da, helburu espezifiko baterako edo batzuetarako. Zure datu pertsonalen komunikazioa beharrezkoa da kontsultari edo eskaerari erantzuteko. Tratamenduaren arduradunak lortu nahi dituen interes legitimoak betetzea, hornitzaileei edo hornitzaile izan daitezkeenei zerbitzuak ematen dizkieten harremanetarako pertsonen datuen tratamenduari dagokionez.\nDatu pertsonalak ez zaizkie hirugarrenei lagako, legeak hala agintzen ez badu.\nZure datu pertsonalei dagokienez, eskubidea duzu Itxaropena ikastola zure datu pertsonalak tratatzen ari den ala ez baieztatzeko, bai eta datu zehaztugabeak zuzentzeko eskatzeko ere, edo, hala badagokio, datuak ezabatzeko eskatzeko, baldin eta, besteak beste, datuak ez badira beharrezkoak jaso ziren helburuetarako. Gainera, egoera jakin batzuetan, zure datuen tratamendua mugatzeko eskatu ahal izango duzu; kasu horretan, Itxaropena ikastolak erreklamazioen ariketarako edo defentsarako baino ez ditu gordeko.\nEra berean, inguruabar jakin batzuetan eta zure egoera partikularrarekin zerikusia duten arrazoiengatik, zure datu pertsonalen tratamenduaren aurka egin ahal izango duzu; kasu horretan, datu horiek tratatzeari utziko diogu, arrazoi legitimo larriengatik edo erreklamazio posibleak erabili edo defendatzeagatik izan ezik. Zure datuen tratamendua automatizatua denean eta kontratu baten onarpenean edo betearazpenean oinarritzen denean, eman dizkiguzun datu pertsonalak formatu egituratu batean jasotzeko eskubidea ere izango duzu, erabilera komuneko eta irakurketa mekanikoko formatuan, bai eta beste arduradun bati helarazteko ere.\nAdierazitako eskubideetako edozein baliatzeko, idatziz jo dezakezu Itxaropen ikastolara, lehen adierazitako posta-helbidera, edo, bestela, idazkaritza@itxaropenaikastola.eus helbidera mezu elektroniko bat bidaliz. Eskabidearekin batera, zure NANaren kopia aurkeztu beharko duzu, nortasuna egiaztatzeko.\nEra berean, Datuak Babesteko Espainiako Agentzian erreklamazio bat aurkezteko eskubidea izango duzu, bereziki zure eskubideak baliatzean erantzunik jaso ez baduzu.\nHorretarako, idazki bat bidali beharko duzu helbide honetara: Jorge Juan kalea 6, 28001 Madril, edo zure egoitza elektronikoa (www.agpd.es).


Bon Vivant! 2017-05-11 - Bonvivant RuBEN - Arrosa\nBon Vivant 2017/05/11\nGAur barriro be lujosko bele baltza\nRUbeN!! Pendiente beste bat eh!!\nBidasoa Attak! - Panx Romana greziarrak\nBon Vivant! 2018-06-14 – Azken MohikanoaK BonviVanten GaudE


Altzairu Alkimista [1/19+]\n► Altzairu Alkimista [1/19+]\nSortzailea jonnydbz, 2007ko Abenduaren 28a, 16:21:12\n2007ko Abenduaren 28a, 16:21:12 Azken aldaketa: 2015ko Uztailaren 15a, 22:33:01 jonnydbz(e)k egina\nEdward eta Alphonse Elric anaiak alkimiarekin esperimentatzen hasi ziren, hau natura eraldatzeko gai den botere mistikoa zen. Beraien nahirik handiena egi bihurtzeko gehiegizko prezioa ordaintzen dute: Edwardek beso bat eta hanka bat galtzen ditu, eta Alphonseren arima burnizko armadura batean harrapatuta gelditzen da.\nGaldutako gizatasuna berreskuratzeko Edwardek eta Alphonsek arriskuz jositako bidai bat hasten dute. Etsiak atzetik dituzte, baina Elric anaiek aurre egiten diete... Altzairu Alkimistaren botereari esker.\nIzenburu Originala: ??????, Hagene no renkinjutsushi, Fullmetal Alchemist (izen anglosaxoia)\nArgitalpen Urtea: 2001 - gaur egun.\nLiburukiak: 18 eta argitaratzen.\nEgilea: Hiromu Arakawa.\nArgitaletxea: Gangan Comics.\nPertsonaiak: Edward, Alphonse, Winry, Roy Mustang,...\nGauzatzea: zip fitxategiak jpg irudiekin.\nArduraduna: jonnydbz (edizioa) eta Kiogo (itzulpena).\nMaiztasuna: ahal denean.\nTamaina: 40 eta 50 MB artekoa.\n* Banakako ataletan akatsen bat ikusten baduzu, esan beldurrik gabe eta zuzenduko da.\nRe: Altzairu Alkimista [0/18+]\n2007ko Abenduaren 28a, 16:51:25 #1\nAla, azkenean atera egingo duzu e? Ala mendekua da? :xD :xD :xD\nRe: Altzairu Alkimista [1/18+]\n2007ko Abenduaren 29a, 01:31:56 #2\nAzkenik hemen duzue manga bikain honen lehen liburukia:\nLinka lehen mezuan duzue, fitxategiaren jatorrizko izena Altzairu Alkimista 01 - [Euskal-Encodings].zip zen.\n2007ko Abenduaren 29a, 12:39:10 #3\nNola nola nola.... lehen liburukia atera duzu a pelo???? joooooooder jonnydb, bikaina zea benetan ,horrelakorik ez det bez ikusiXDD jaiiiiiiiiiiiiiiiiiiiiisten!^^\n2007ko Abenduaren 29a, 12:42:14 #4\nHori da hori ondo hastea, lehenengo atala bakarrik igo beharrean, liburuki osoa :lmaosmiley3.\nJende nahikotxok esan dit oso ondo dagoela, baina orain arte ez naiz animatu animea ikustera ezta manga irakurtzera ere, baina orain kriston aukera dudanez, irakurtzen hasiko naiz.\nEskerrik asko bioi :thumbsup.\n2007ko Abenduaren 29a, 12:52:28 #5\nGogoratu Kiogorekin batera atera dudala, ze bestela nik bakarrik ezin izango nuen. Hemendik aurrera Kiogo itzulpenaz ardunatuko da eta ni edizioaz.\nEa zer iruditzen zaizuen.\n2007ko Abenduaren 29a, 12:55:00 #6\nBanoa ba jaistera :behikorri\n2007ko Abenduaren 29a, 13:05:07 #7\nBanoa jeistera! Bikaina, mil esker!! :hail\nEz degu inoiz malkorik isuri behar. Gizakiaren porrota da, eta emozioen aurrean amore ematen badegu\nfrogatzen degun gauza bakarra hauek menperatzeko gure ezintasuna da.\n2007ko Abenduaren 29a, 13:53:27 #8\nLehenengo bi atalak irakurri dotaz eta akats batzuk aurkitu dotazela uste dot. CDisplay programak emoten dotzon numerazioagaz doaz, hau da, zenbagarren argazkian:\n15- Daramazun (Goian ezkerran)\n20- Letoismoan Hasieratu (hau ez dakit zelan izango zan, baina belarrira ez deu oso ondo emoten. Bilatuko dot zelan izengo zan)\n39- Filosofoen Harria\n48- Honi armarik gabe aurre egiteak ez dauka zentzurik\n58- Alkimistok guztik debekatuta daukagun\n59- Akatsik okerrena\n69- Bat egin (goiko binetan)\n74- Zure teoriak zuzena izan beharko luke (goian)\n87- Eta nik... zure gorputza itzuliko nizula pentsatzen nuela (goian)\n87- Zergatik gertatu behar da hau? edo Zergatik gertatu behar du honek? (zergatik gertatu behar du hau? hori dau idatzita)\nEskerrikasko egin dozuen lanagaitik biori.\n2007ko Abenduaren 29a, 14:09:55 #9\nLiburuki osoaren akatsak aurkitzen dituzuenean bertsio berria jarriko dugu :thumbsup\n2007ko Abenduaren 29a, 17:08:34 #10\nNik aurkitutakoak (igual arsenicumek ere aipatu ditu):\nSolapa (autorearen komentarioa): dur dakar, dut beharrean\n011: zer ari dira irratian ematen, agian zer ari dira ematen irratian hobeto. Dulea dakar duela jarri beharrean. Fundatzailea dakar, agian hobe sortzailea, ez dago hain ondo esan nahi duenarekin, baina fundatzailea erderakada bezala ikusten dut\n020: otoitz egiten bakarrik hildakoak berpiztuko direla? ematen du otoitz eginda hildakoak eta beste jende gehiago berpiztuko dela :xD Hobe hildakoak otoitz eginda bakarrik berpiztuko direla?\n021: Duda hitza darabilzue, erderatik dator, hobe zalantza. Zientzilariak urteak daramate ikertan, -ek izan beharko zan, eta gainera uste dut zientzialaria dela, a itsatsiarekin. Hitz hau gehiagotan ere badator\n022: Ambiguo euskeraz anbiguo\n039: Filosfoen horri o falta zaio\n040: Guk bezalako alkimista batek erabiltzen badu, ematen du esaldi horretan -k hori soberan dagoela, baina Gu hori ondorengo esaldiarekin ere moskeante geratzen da. Hobe Gu bezalako alkimistek erabilia bada erabili, zalantza guztiak konpontzen dira\n066: Billarrezko horretan ez dago z soberan\n071: egi hori, egin da, n falta da\n076: Zure teoria zuzena izan beharko luke, -k falta zaio teoriakari\n079: Billarrezko, z hori berriro\n085: besobakar, espazioa falta da, ez?\n090: Bidaia ezertarako esaldiari ez zaio falta ez bat amaieran? Jendeari entzuten diot hori esaten, baina niri esaldi hori arraro egiten zait ez bat ez badarama\n094: hemendik igarotzen, igaro hitza ez da denborari buruz hitz egiteko? Zalantza daukat neuk ere\n111: nonnahi horrek n bat soberan dauka erdian\n120: lehen bezalako zalapartari batzuekin arazoak, lehengoak litzake\n124: Sakatzeko horrekin zer esan nahi duzue? Herria ezagutzera emateko bada, bultzatu hobe\n135: osarekin, o falta zaio\n136: lingoterentzako ontzak balio du?\n143: zeure familiaren oporraldi pertsona hori indartua ez bada, hobe\n145: Zertarako hori galdera ikurrarekin joan beharko litzateke\n176: Gau osoa igaro beharrean, Gau osoa eman hobeto\nItzulpen oso ona.\nNaruto, FullMetal, Bleach, One Piece, Death Note... Irakurri beharreko manga guztiak dauzkagu martxan :pla\n2007ko Abenduaren 29a, 19:53:02 #11\nUeeee!!! Hasierako post-a oso ondo gelditu da jonnydbz, asko gustatzen zait argazkia! :cheesyy\nPrintzipioz liburuki osoka jarriko dugu, beraz patxadaz irakurri lehenengo hau!\nAipamenaren egilea: Aju Noiz: 2007ko Abenduaren 29a, 17:08:34 Naruto, FullMetal, Bleach, One Piece, Death Note... Irakurri beharreko manga guztiak dauzkagu martxan :pla\nBai horixe, aupa euskal mangak!! :yahoo\n2007ko Abenduaren 29a, 20:02:21 #12\nHori da, ez pentsa askotan eguneratuko dela, ze liburuki oso egitea asko kostatzen da, lanak, ikasketak, aisia eta abarrak kontutan izanda. Bi edo hiru egun itxarongo ditut azken bertsioan lan egiten hasi arte, ea akats gehiago aurkitzen dituzuen.\n2007ko Abenduaren 30a, 02:40:52 #13\nEskerrik asko bioi! Liburuki oso osoa gainera!\nBihar irakurtzen hasi eta bukatutakoan jarriko ditut ikusten ditudan akatsak :whistling :xD\n2008ko Urtarrilaren 02a, 02:04:56 #14\nBeno, irakurri dut dena eta itzulpena asko gustatu zait. Arsenicum eta Ajuk aurkitutakoez gain, hemen beste akats batzuk (esan beharra dago gehienak ez direla akats potoloak eta asko errepikatutakoak direla):\n- 002 orria: pelikulak gustuko ditut ? kutreak -> itsusiak hobeto, ez? ? amaierara arte ? gustatzen zaizkit\n- 009: arriskuetatik gordetzeko\n- 011: ?Fundatzailea?k erdarakada ematen du, baina ondo dago.\n- 014: aurkituko duzue (letra txikietan)\n- 020: letoismora bihurtu nahi duzue? ? jainkoagan sinestuz/sinetsiz gero ? ziur pixka bat ? nola sinets dezakezu\n- 021: zientzialariek urteak daramatzate\n- 022: alkimistok zientzialariak gara eta ez dugu ez Jainkoagan ez sortzailearengan sinesten, ezta horrelako izaki anbiguo batean ere ? geu, zientzialariak, Jainkoagan sinesten ez dugunak\n- 023: zer/zein harroputza!\n- 025: legeak dioenez.... ? gezurtero -> gezurti\n- 026: masa kontserbazioaren legea\n- 027: sinesten\n- 029: egitasmoak asmatuz gero\n- 032: egia izanez gero\n- 036: gezurti horrengan sinesten jarraitzen du\n- 037: ausardiarik ba al daukazu?\n- 038: ongi etorri\n- 039: zure jarraitzaileak (jarraitzaileei ez diezu ezer engainatzen, beraiek engainatzen dituzu)\n- 041: gezurtero -> gezurti ? nahi izanez gero\n- 042: ez dizute inoiz sinestuko/sinetsiko ? jarraituko dut\n- 045: ez iezaiozu entzun\n- 046: barka iezadazue\n- 047: filosofoen harriaren boterea\n- 050: atzaparrak gustuko dituzu?!\n- 051: atzaparrek\n- 062: bizitza sor genezakeela\n- 066: billarrezko/billar-bola ? gaizki bukatu nahi ez badu\n- 068: joanez gero\n- 074: ezin sinetsirik/sinesturik nago\n- 078: bizia emanez sinesten duten...\n- 085: erakuts iezadazu ? beso bakar batengatik\n- 086: ume moko hori akabatzeko\n- 090: bidaia ezertarako ez (Ajuk jarri du, baina ziur behar duela)\n- 091: esadazu!\n- 094: duela askotik ez nintzen hemendik igaro ("igaro"k hemen balio du)\n- 095: zein kaikua zaren!\n- 096: ezdeus bat janez gero...\n- 104: esan dizut garestia dela\n- 105: duela askotik ez da alkimistarik etorri\n- 106: alkimia egiten nuen ? deskontu berezia\n- 117: zer arraio? ? pasean dagoen...\n- 118: barka iezaiozu\n- 119: horrelako hiri batean\n- 120: pixka bat zakarra ? ikusten dut, Edward jauna ? elkartruke baliokideaz ? arrazoiketa bikaina\n- 124: hiria "sakatzeko" -> salbatzeko? aurrera ateratzeko?\n- 126: hazienda -> ogasuna ? gure hilobia\n- 127: legea pixka bat hautsi behar dut\n- 128: inor ez bada konturatzen\n- 130: ... arinduko ditugu\n- 132: zer arraio...\n- 136: lingote ondo dago, ontza ez da gauza berdina\n- 140: edanez gero ? hau hondamendia\n- 145: kartzelaraturiko buruzagia ? a zer buruhaustea\n- 146: a zer aurpegia\n- 147: zein lasai\n- 154: zein arraroa\n- 155: zer...!\n- 158: ipurtzuloa handituko dizut\n- 160: zein gertu egon den! Zein gertu!\n- 165: zer arraio diozu\n- 166: adi kriminal guztiak\n- 170. orriko azken bi?eta hutsik dago (ez dakit berez ere hala zen).\n- 173: zer?\n- 175: etorri ez zarela -> ez zarela etorri\nEskerrik asko Kiogo eta Jonnydbz :thumbsup\nPD: Postaren izenburuak ematen du 18 urtetik gorakoentzat dela XD


Studio 45 - Freak It ! (Original + Disco Elements Remixes) (12") $3.30\nFreak It ! (Original + Disco Elements Remixes)\nSeller's Full Catalog (60,861 items) Updated 7 days ago\nLabel: Azuli Records,Azuli Records AZNY 90,AZULI 90\nSH BOX 39\nSeller Reference: 53104934 One copy available / in stock.\nSubscribe to Studio 45 Alerts and receive an email every time new items are listed.


ARARTEKO, 2. ARRETA ZUZENEKO BULEGOEN JARDUERA (BISITAK ETA TELEFONO BIDEZKO KONTSULTAK)\n1996tik, Ararteko erakundeak arreta zuzeneko bulegoak dauzka Euskal Autonomia Erkidegoko hiru hiriburuetan. Horri esker, administrazioren batekin arazoak dituzten herritarrei hobeto lagun diezaiekegu. Bulegoetan hartutako eskarmentuak erakusten du, gainera, bertan jasotzen diren bisitez gain, telefono bidezko kontsulta ugari ere egiten direla, eta erakundeko langileek erantzuten dituztela.\nHorregatik, bisitak ez ezik, telefonozko kontsultak ere zenbatzen ditugu, ziur baikaude horien bitartez informatzeko lan interesgarria egiten dela pertsonei administrazioekin dituzten harremanetan zein eskubide dituzten adierazten. Horrela, 2011. urtean guztira 5.831 kontsultari erantzun diegu. Horien artean, 1.616 telefono bidezko kontsultak izan dira, eta 4.215, berriz, hiru bulegoetakoren batera joan diren pertsonenak.\n2. grafikoa. Telefono bidezko kontsulta eta bisiten kopurua arreta zuzeneko bulegoetan\n– Arreta zuzeneko bulegoetara etorri eta kexa egin dutenenak\nArreta zuzeneko hiru bulegoetan jasotako bisitetatik 931 kexa bihurtu dira, hau da, bisita guztietatik %22,09.


Yoplait jogurt-marka desagertu egingo da Espainiako merkatuetatik | Consumer\nYoplait jogurt-marka desagertu egingo da Espainiako merkatuetatik\nAlcobendasko lantegiak laster fabrikatzeari eta merkaturatzeari utziko dio\narabera: Osteguna, 2001eko azaroaren 08a\nYoplait jogurtak epe laburrean desagertuko dira Espainiako dendetatik, bertako etxeetan 30 urtez egon ondoren. Ekoizle frantsesaren Espainiako filialak atzo jakinarazi zuen Espainian jarduerari utziko diola, bai fabrikazioari bai merkaturatzeari dagokionez, eta Madrileko Alcobendas herrian dagoen lantegia itxi egingo dela.\nSodiberrek, Espainiako filialak, azaldu zuen enpresak erabaki hori hartu duela, marka zuriko ekoizpen-jarduera saltzeko negoziazioek edo interesa duten inbertitzaileekin egindako banaketak porrot egin ondoren. Datozen egunetan negoziazio-prozesu bat ezarriko da sindikatuekin, Madrilgo plantillako 185 langileen etorkizuna jorratzeko.\ndesagertuko da jogurtak Yoplait


Elkargunea egokitu dugu ikuspegi berri bat emateko. Aurrerantzean, programazio propioa izango du, bazkideek proposatutako jarduerekin eta, Marienako filosofiarekin bateragarriak izanda, jabekuntza eskolan kokatzen ez diren jarduerekin. Hauek dira proposamen batzuk: emakumeen literaturaren liburutegia, literatura talde autonomoaren topaketak, zine-foruma, liburuen aurkezpena, ideien eta ekintzen tailerra...Zuen proposamenak eta partaidetza espero dugu!\nElkarguneko liburutegia berpizteko asmoa daukagu: etorri eta liburuak erabili, baina baita eskatzen dizuegu libururen bat gozatu baduzue eta beste pertsonek irakurtzea nahi baduzue, Elkargunean utzi dezazuen, literatur gune zabal bat eraiki dezagun. Bookcrossing moduko gune bat sortu dugu, non liburuak utzi eta hartu ahal dituzue. Liburutegia mantentzeko ezinbestekoa da denon artean elkartrukeak sustatzea.\nHorrez gain, kortxo horretan lekua dago guri nahi dituzuen ideiak proposatzeko, Emakumeen Etxean antolatu ditzakegun ekimenak iradokitzeko. Horrela, zuen proposamenak ezagutu ditzakegu zuek bulego ordutegian etortzeko behar barik. Kontutan hartu ideia guztiak ongi etorriak direla eta horietatik ekimen potoloak atera ahal direla baina, ideia proposatuz gero, ardura hartu behar duzuela, gurekin kontaktua mantenduz.\nBaliabide guztiekin eta zuen partaidetzarekin gune bizi bat lortzea espero dugu, hori baita Elkargune sortzerakoan geneukan asmoa: guztiontzako topalekua izatea.


Galdamesko Udala - Magiaz eta misterioz betetako gaua Galdamesen\nMagiaz eta misterioz betetako gaua Galdamesen\nKondairen arabera, Donibane gauean sutzarrekin bat egiten dugu gure zoritxarra ahazteko eta pentsamolde garbi zein asmo onei ekiteko. Hori dela eta, Donibane gaua ez da besteak bezalako gau arrunta. Iluntasun distiratsua da, magiaz eta misterioz betetakoa. Energia ematen digu eta sineskerien halora hurbiltzen gaitu.\nEgun honen garrantziaz eta magiaz ohartuta, Galdames udalerriak ekainaren 23ko 22:30ean udako solstizioa ospatuko du “Ametsetan: Galdamesko Donibane Gaua” emanaldiaren bidez.\nAireak, Lurrak, Urak eta Suak bat egingo dute Euskal Herriko kondairarik garrantzitsuenetako mitologia-izakiek antzeztutako ikuskizun bikain honetan. Bakarbakarrik Galdames udalerrirako diseinatutako antzezpenak urteetan aurrera egiten du gure herrialde honetako erritu pagano eta antzinako pertsonaia mitologikoen inguruko hainbat berritasun guri eskaintzeko.\nEguzki, natura, gizaki eta izarren indarra irudikatuz, Galdamesko San Pedro plazan jai erraldoia izango dugu, udalerriko biztanleok zein inguruetatik etorritakook urteko gaurik magikoenez gozatzeko.\nIkuskizunak zazpi agerraldi ditu eta horietan, besteak beste, honako hau ikusi ahal izango dugu: suaren indarraz lagunduta akerrak nola esnatzen diren, ura irudikatzen duten lamiak, lurraren indarra duten sorginak eta zerutik eroriko den Mari, airea irudikatuz. Galdamesko Udalak beste behin bertako biztanleekin urteko momentu garrantzitsu hau partekatu nahi du, ikusleen arima, gorputza eta burua garbitzeko balio duten erritoetan partaidetzak duen garrantzia azpimarratuta.\nInterpretazioa, dantza eta musika dira ikuskizun honen oinarriak. Horrela, soinurako 8.000 w eta argiketarako zein efektu berezietarako 20.000 w izango ditu, eta horrek eragingo du udako solztizioaren ospakizuna ikusgarria izatea benetan. Galdamesko Donibane Gauak gutxi gorabehera ordubete iraungo du eta amaitu ostean San Pedro plazara hurbildutakoen artean txokolatea banatuko dugu.\nGaldamesko Udaleko Kultura Sailekook herritar guztiak gonbidatu nahi ditugu emanaldi honetaz gozatzera; izan ere, magia eta misterioa nagusi izango dira udalerrian, eta ondorioz, ikuskizun hau ikusten dutenak indarberrituta aterako dira.